**Rámcová dohoda č. ............**

**uzavretá podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 Obchodného zákonníka za účelom poskytnutia služby pod názvom:**

**„ Sociálne pohreby“.**

1. **Objednávateľ: Mesto Košice**

Sídlo: Trieda SNP 48/A, 040 11 Košice

V zastúpení: Ing. Jaroslav Polaček

IČO: 00691135

Bankové spojenie: Prima banka Slovensko, a.s.

IBAN : SK03 5600 0000 0004 4248 6001

(ďalej len „Objednávateľ“)

1. **Poskytovateľ služby:**

Sídlo:

V zastúpení:

IČO:

IČ DPH:

Zapísaný:

Bankové spojenie:

IBAN:

(ďalej len „Poskytovateľ služby“)

**Preambula**

Rámcová dohoda určuje podmienky zadávania predmetu rámcovej dohody počas jej platnosti, najmä čo sa týka ceny a predpokladaného množstva predmetu rámcovej dohody. Rámcová dohoda nezakladá priamo právo na plnenie predmetu rámcovej dohody.

**Článok I**

**Predmet rámcovej dohody**

Predmetom rámcovej dohody je záväzok poskytovateľa služby zabezpečenie pohrebných služieb a úkonov pred spopolnení mŕtvych tiel objednávateľovi, a to sociálne pohreby pre mŕtve telá nad 100 cm telesnej výšky do 140 kg telesnej hmotnosti, pre mŕtve telá do 100 cm telesnej výšky a pre mŕtve telá nad 100cm telesnej výšky nad 140 kg telesnej hmotnostiv dobe trvania rámcovej dohody s predpokladaným množstvom 230 mŕtvych tiel nad 100cm telesnej výšky do 140 kg telesnej hmotnosti, 65 mŕtvych tiel do 100 cm telesnej výšky a 5 mŕtvych tiel nad 100cm telesnej výšky nad 140 kg telesnej hmotnosti t.j.:

- vykonávanie pohrebných služieb a úkonov pred spopolnením v  zmysle § 8 ods. 2 a 4 zákona o pohrebníctveč. 131/2010 Z. z., a to zabezpečenie prevozu mŕtvych tiel do pohrebnej služby, listu o prehliadke mŕtveho, úmrtného listu, sociálnej rakvy, úkonov pred pochovaním, spopolnenia a poplatkov za služby v kremačnej službe pred a po spopolnení, súvisiace so spopolnením mŕtvych tiel a ostatkov v rakvách, a to od prevzatia mŕtvych tiel na určenom mieste podľa mailovej objednávky od objednávateľa až po spopolnenie mŕtvych tiel a ostatkov v rakvách, vrátane uloženia popola do úradnej popolnice s označením v kremačnej službe .

- chladenie mŕtvych tiel po pitve po uplynutí 48 hodín od vykonania pitvy alebo chladenie mŕtvych tiel bez pitvy po 48 od úmrtia a manipuláciu s mŕtvymi telami bez pitvy po 48 hodinách od úmrtia na Súdnom lekárstve a patológii pracovisku Úradu pre dohľad nad zdravotnou starostlivosťou (ďalej len SLaPA – ÚDZS).

**Článok II**

**Právo na plnenie a čas plnenia**

1. Predmet rámcovej dohody bude poskytovateľ služby zabezpečovať na základe e-mailovej objednávky v súlade s touto rámcovou dohodou podľa požiadaviek objednávateľa.
2. E-mailová objednávka bude určovať identitu mŕtveho tela a cenu za sociálny pohreb.
3. Poskytovateľ služby poskytne pohrebné služby a úkony potrebné na zabezpečenie sociálneho pohrebu podľa predmetu rámcovej dohody a e-mailovej objednávky objednávateľa bez zbytočného odkladu od doručenia objednávky .

**Článok III**

**Cena a platobné podmienky**

* 1. Cena za predmet rámcovej dohody je stanovená dohodou strán rámcovej dohody v zmysle zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena za predmet rámcovej dohody je dohodnutá ako cena jednotlivých potrebných položiek v potrebnom množstve podľa prílohy č. 1 tejto rámcovej dohody .
  3. Ceny podľa jednotlivých položiek pohrebných služieb a úkonov potrebných pred spopolnením mŕtvych tiel a ostatkov v rakvách sú dohodnuté na celú dobu počas platnosti rámcovej dohody.
  4. Dohodnutá jednotková cena sa môže  zvýšiť alebo znížiť len v položkách, ktoré sú súčasťou pri vybavovaní sociálnych pohrebov, a to:
* ak sa zvýši alebo zníži cena za chladenie mŕtvych tiel po pitve po uplynutí 48 hodín od vykonania pitvy alebo za chladenie mŕtvych tiel bez pitvy po 48 hodinách od úmrtia a pri manipulácií s mŕtvymi telami na SLaPA - ÚDZS stanovený v cenníku výkonov a služieb SLaPA pracovísk ÚDZS vydaný v smernici Úradu pre dohľad nad zdravotnou starostlivosťou, a to dodatkom a prílohou k rámcovej dohode

ak sa zmenia ceny za služby spojené so spopolnením mŕtveho tela a ostatkov v rakve, vrátane uloženia popola do úradnej popolnice s označením od priameho poskytovateľa kremačnej služby, a to na základe cenového výmeru vydaným vyšším územným celkom podľa § 11 a 20 zákona NR SR č. 18/1996 Z. z. o cenách v znení neskorších predpisov a § 2 ods. 2 opatrenia Ministerstvá financií Slovenskej republiky, a to dodatkom a prílohou k rámcovej dohode

* 1. Cena za jedno mŕtve telo sa zostaví iba z aktuálnych dohodnutých položiek.
  2. Objednávateľ nebude poskytovateľovi služby poskytovať preddavok.
  3. Faktúra musí obsahovať všetky náležitosti v zmysle platných právnych predpisov. V prípade, že faktúra nebude obsahovať príslušné náležitosti, objednávateľ vráti faktúru poskytovateľovi služby na doplnenie; lehota splatnosti v takom prípade začne plynúť až dňom jej ďalšieho doručenia.
  4. Poskytovateľovi služby bude oznámené po podpise rámcovej dohody meno zamestnanca, ktorý bude za objednávateľa u neho objednávať dohodnuté služby emailom.
  5. Za objednávateľa bude mailové objednávky uplatňovať určený zamestnanec objednávateľa.
  6. Splatnosť faktúr je 30 kalendárnych dní odo dňa jej doručenia objednávateľovi. Povinnosť zaplatenia je splnená v deň, keď objednávateľ dal banke príkaz na úhradu.

**Článok IV**

**Povinnosti zmluvných strán**

1. Povinnosti objednávateľa:

Objednávateľ je povinný uhradiť poskytovateľovi služby cenu za predmet zákazky podľa podmienok stanovených v tejto rámcovej dohode na základe vystavenej faktúry.

1. Povinnosti poskytovateľa služby:
   1. Poskytovateľ služby je povinný zabezpečiť predmet zákazky v dohodnutom čase a množstve v súlade s touto rámcovou dohodou.
   2. Poskytovateľ služby je povinný zabezpečiť v rámci svojej pôsobnosti zachovanie mlčanlivosti o veciach, o ktorých sa dozvedel pri plnení rámcovej dohody.

**Článok V**

**Sankcie**

1. Poskytovateľ služby zodpovedá za delikty dodávanej služby podľa zákona o pohrebníctve č. 131/2010 Z.

**Článok VI**

**Trvanie a záväznosť rámcovej dohody**

1. Rámcová dohoda sa uzatvára na dobu určitú odo dňa účinnosti dohody do 31.12.2023
2. Pred uplynutím lehoty stanovenej v odseku 1 je možné rámcovú dohodu ukončiť:
   1. písomnou dohodou zmluvných strán,
   2. písomnou výpoveďou z dôvodu porušenia ustanovení rámcovej dohody druhou zmluvnou stranou s výpovednou lehotou 2 mesiace,
   3. písomnou výpoveďou objednávateľa aj bez uvedenia dôvodu s výpovednou lehotou 2 mesiace.
3. Výpovedná doba začne plynúť od prvého dňa v mesiaci nasledujúcom po doručení výpovede druhej zmluvnej strany.

**Článok VII**

**Záverečné ustanovenia**

1. Právne vzťahy osobitne neupravené touto rámcovou dohodou, riadia sa ustanoveniami Obchodného zákonníka
2. Neoddeliteľnou súčasťou rámcovej dohody je príloha č. 1 – Opis predmetu zákazky a špecifikácia ceny.
3. Rámcová dohoda je vyhotovená v 4 rovnopisoch, z ktorých každá strana rámcovej dohody dostane po dve vyhotovenia.
4. Rámcová dohoda je platná dňom jej podpísania a účinná deň po jej zverejnení na webom sídle objednávateľa: http://www.kosice.sk).
5. Zmluvné strany prehlasujú, že si rámcovú dohodu prečítali, jej zneniu porozumeli, že nebola uzatvorená v tiesni za nápadne nevýhodných podmienok a zodpovedá ich slobodnej vôli.

*Účastníci rámcovej dohody:*

V ..................., dňa ................ V Košiciach, dňa................

**Za poskytovateľa:** **Za objednávateľa:**

primátor mesta Košice